Կարինե Սիրադեղյան

**Կարինե Իսմայիլի Սիրադեղյան** (), հայ բանաստեղծ, երաժիշտ, գրքերի ձևավորող, ճարտարագետ և դասախոս։ Կվինտա գրական նոր ժանրի հիմնադիր։

2003 թվականից Համալսարանական կրթությամբ կանանց ասոցիացիայի (ՀԿԿԱ) Վանաձորի մասնաճյուղի անդամ, 2014 թվականից նախագահի տեղակալ։

2011 թվականին լույս է տեսել Կարինե Սիրադեղյանի «Ժամանակից պոկված ակնթարթներ» բանաստեղծությունների ժողովածուն՝ իր գեղանկարների ձևավորմամբ։

2023 թվականին լույս է տեսել նրա «Ապրիր ծափերում» կվինտաներ գիրքը։

## Կենսագրություն
Կարինե Սիրադեղյանը ծնվել է Լոռու մարզի Կիրովական՝ այժմ Վանաձոր քաղաքում։ Սովորել է թիվ 3 միջնակարգ դպրոցում։ 1987-1992 թվականներին սովորել է Երևանի պոլիտեխնիկական ինստիտուտի «Էլեկտրոնային հաշվիչ մեքենաներ» մասնագիտությունը՝ գերազանցությամբ։ Երաժշտական կրթություն է ստացել Վանաձորի Շարա Տալյանի անվանի թիվ 2 երաժշտական դպրոցում՝ քանոն մասնագիտությամբ։ 

1998 թվականից մինչ այժմ դասավանդում է Վանաձորի պետական համալսարանում՝ Ինֆորմատիկա, Համակարգչային գրաֆիկա, Կիրառական տեղեկատվական տեխնոլոգիաները ըստ ոլորտի, Համակարգչային լեզուներ, ԷՀՄ ճարտարապետություն, Տվյալների հենքեր, Կիրառական խնդիրների լուծումը համակարգչով, Տնտեսամաթեմատիկական մոդելավորում։ Էրազմուս+ «Համալսարան-տնտեսություն կապի հաստատումը Մոլդովայի, Վրաստանի և Հայաստանի ուսանողների խելամիտ ձեռներեցային համագործակցության և մրցունակության միջոցով» (CONNECT) նախագծի շրջանակներում իրականացրել է ՎՊՀ-ում հիմնադրվող ձեռներեցության և նորարարության զարգացման կենտրոնի (Smart Cafe) հանրային հաղորդակցմանը և ինքնարտահայտման հմտություններին նվիրված ամփոփ դասընթացներ՝ երեք փուլով։ ՎՊՀ-ին  զուգահեռ դասավանդել է նաև Վանաձորի թիվ 4 դպրոցում, Վանաձորի պետական համալսարանի քոլեջում, Վանաձորի պետական բժշկական քոլեջում։ 

Կազմակերպել է Կերպարվեստի բաժնի ուսանողների աշխատանքների «Համակարգչային գրաֆիկա» ցուցահանդեսներ՝ «1988թ. երկրաշարժ», «Հայկական գարուն…», «Աշուն» թեմաներով։ 

### Հրապարակումներ
* 2001 թվական՝ Բանաստեղծություններ «Ապագա մանկավարժ»,

* 2002 թվական՝ «Անհրաժեշտ է իմանալ» կարծիք, «Սպեղանի» Վանաձորի պետական բժշկական քոլեջի ամսագիր,

* 2003 թվական՝ «Համակարգչային օպերատորային գործի հիմունքներ» առարկայի ուսումնամեթոդական ուղեցույց

* Գիտական և գիտամեթոդական թվով 24-ից ավելի հոդվածներ՝ 10-ը հանրապետական միջազգային գիտաժողովների մասնակցությամբ,

* Գենդերային հիմնահարցերին վերաբերող 4 հոդված,
* 2009 թվական՝ Բանաստեղծություններ «Ապագա մանկավարժ»,
* 2003 թվական՝ Քառյակներ «Ապագա մանկավարժ»,
* 2005 թվական՝ Խաղիկներ «Ապագա մանկավարժ»,
* 2011 թվական՝ «Ժամանակից պոկված ակնթարթներ» բանաստեղծությունների ժողովածու,
* 2019 թվական՝ «Խաչմերուկ կամ դրվագ Թագուհու կյանքից» պատմվածք,
* 2021 թվական՝ «Կյանքի այլ համակարգում» պատմվածք,
* 2023 թվական՝ «Երկունք» ՀԳՄ Լոռու մարզային բաժանմունքի պարբերաթերթ,

### Կարծիք

### Պարգևներ
* ՎՊՄԻ հիմնադրման 40-ամյակի կապակցությամբ, ինստիտուտի 40-ամյա տարելիցի անցկացման աշխատանքներին ակտիվորեն մասնակցելու համար
* Ծննդյան 40-ամյակի կապակցությամբ և Երկարամյա գիտամանկավարժական գործունեության համար։
* Համալսարանական կրթությամբ կանանց ասոցիացիայի 15-ամյակի առթիվ և քաղաքացիական հասարակության կայացման գործընթացին ակտիվ մասնակցության համար

## Ծանոթագրություններ

## Արտաքին հղումներ
* Կվինտաներ Ասմունքում է Կարինե Սիրադեղյանը, կվինտաներ
* Կարինե Սիրադեղյան «Ժամանակից պոկված ակնթարթներ» գրքի շնորհանդեսը
* Բաց սենյակ, Կարինե Սիրադեղյան
* Մեր ուղին, Կարինե Սիրադեղյան
* Կարինե Սիրադեղյանի գրքի շնորհանդեսը ՎՊՄԻ-ում
* Մանկական երգեր, Կարինե Սիրադեղյան
 
Կատեգորիա:Հայ գրողներ
Կատեգորիա:Ճարտարագետներ
Կատեգորիա:Հայ բանաստեղծներ
Կատեգորիա:Հայ երաժիշտներ
Կատեգորիա:Հայ մանկավարժներ